|  |  |  |
| --- | --- | --- |
| **Nemzeti Közszolgálati Egyetem** |  |  |
| **Közigazgatás-tudományi Kar** |  |  |

**TANTÁRGYI PROGRAM**

1. **A tantárgy kódja:** KEF3B02
2. **A tantárgy megnevezése (magyarul):** Közigazgatási informatika és információs rendszerek I.
3. **A tantárgy megnevezése (angolul):** Public Administration Informatics and Information Systems I.
4. **A szak(ok) megnevezése (ahol oktatják):** közigazgatás-szervező BA
5. **A tanórák száma (előadás+gyakorlat)**
   1. heti óraszám (nappali): 2+2
   2. félévi óraszám (levelező): 10+10
6. **Kreditérték: 3**  kredit
7. **A tantárgy meghirdetésének gyakorisága/a tantervben történő félévi elhelyezkedése:** 1. félév
8. **Az oktatás nyelve:** magyar
9. **Előtanulmányi kötelezettségek:** nincs
10. **A tantárgy típusa**: kötelező
11. **A tantárgyfelelős kar/tanszék/szakcsoport (intézet) neve:** E-Közszolgálati Fejlesztési Intézet
12. **A tantárgyfelelős oktató neve, beosztása:** Prof**.** Dr. Nemeslaki András intézetvezető, egyetemi tanár
13. **A tantárgy oktatói:** Dr. Nemeslaki András, Dr. Horváth Katalin, Dr. Leitold Ferenc, Dr. Orbán Anna, Dr. Kőnig Balázs, Dr. Törley Gábor, Dr. Krasznay Csaba, Dr. Szádeczky Tamás
14. **A tantárgy szakmai tartalma:**

A tantárgy során a tipikus információs-kommunikációs szolgáltatások rendszerszintű és szervezeti kérdéseire fókuszálva módszeresen áttekintjük az online világ lehetőségeinek informatikai és társadalmi vetületeit, az információkezelés és tudásátadás legmodernebb megoldásait. Internetes modellek és trendek, információs társadalom és innovációs alapok, nyílt és zárt forráskódú rendszerek kérdései, a hálózati háttér-infrastruktúra, keresők és adatbázisok, adatbányászat, web-bányászat, tudásmenedzsment, kiterjesztett valóság, e-learning, a „tudásmunkás” fogalma, informatikai projektek menedzsmentje, az online jelenlét előnyeinek és veszélyeinek szervezeti kérdései.

A szemináriumokon a modern információ-kommunikációs technológiák kiemelten fontos, gyorsan fejlődő területeit tekintjük át: szemléletes betekintést adva az infokommunikációs alkalmazások felhasználásába, a problémamegoldás hatékony online eszközeibe. Az egyes területek legfontosabb fogalmainak ismertetése mellett a hallgatók géptermi szeminárium keretein belül az alkalmazások használatát maguk is készség szinten sajátíthatják el.

A tantárgy a közigazgatásban elterjedten használt operációs rendszerek és irodai programcsomagok használatát mutatja be, különös tekintettel azok alkalmazási elveire, lehetőségeikre és korlátaikra. A képzés támaszkodik a hallgatók középiskolában megszerzett – inhomogén - informatikai ismereteire, törekedve az ismeretek rendszerezésére és megfelelő szintre hozására. A gyakorlatorientált képzés célja a tanulmányok során és a közigazgatásban leggyakrabban használt szövegszerkesztési és táblázatkezelési eszközrendszer önálló és hatékony alkalmazására való felkészítés.

1. **A tantárgy tananyagának leírása:** (tematika)
   1. Bevezetés az infokommunikációs technológiák világába
   2. IT alapismeretek-szemináriumhoz (Hardver, operációs rendszer, alkalmazói szoftverek, számítógépes hálózatok)
   3. Korszerű IKT eszközök használata-szemináriumhoz (Mobil eszközök, közösségi hálók)
   4. Információbiztonság alapok- Felhasználói tudatosság
   5. Információbiztonság alapok- Hálózatok és rendszerek
   6. Információs társadalom - e-befogadás:IKT ismeretek elsajátításának társadalmi kihívásai
   7. Információrendszerek a közigazgatásban- Szolgáltatások, mint a láthatóság alapjai
   8. Platform modellek, mint sajátos szolgáltatási modellek: alkalmazás piacok és közösségi hálózatok
   9. Információrendszerek a közigazgatásban - Adatfeldolgozás és jelentősége
   10. Információrendszerek: Folyamatmenedzsment, mint a hatékonyság alapja, döntéstámogatás alapjai, mesterséges intelligencia
   11. Információrendszerek: architektúrák a közszolgálat különböző területein
   12. Mobil alkalmazások és trendek a közszolgálatban
   13. A közigazgatás innovatív szolgáltatási modelljei: jövőkutatás és előrejelzési szemlélet és módszerek
   14. Összefoglalás: az IKT jelentősége a közszolgálatban

A szemináriumok tematikája: Irodatechnikai alkalmazások (szövegszerkesztési, táblázatkezelési, gyakorlatok), informatikai biztonsági gyakorlatok, közigazgatási informatikai alkalmazások.

1. **Kompetenciák leírása:**

A kurzus elvégzése után a hallgató:

Átlátja az infokommunikációs alkalmazások biztosította lehetőségeket, a bemutatott alkalmazásokat készség szinten használja, többek között, kereső alkalmazások a tudomány szolgálatában, online kérdőívkészítés, infografikák és adat-vizualizáció, infokommunikációs projektek alkalmazások, időmenedzsment alkalmazások, felhőalapú szolgáltatások, webtartalom-kezelő rendszerek, widgetek, gadgetek, API-k és más „szitokszavak”, alkalmazások az online tanuláshoz, közösségi alkalmazások és tartalomfejlesztés.

Felismeri a munkája során jelentkező mindennapos feladatok hatékonyabb elvégzését és az összetettebb problémák eredményesebb megoldását biztosító infokommunikációs alkalmazásokat, képes azok megkeresésére, feltérképezésére és felhasználására.

Az informatikai kompetenciák birtokában a hallgató átlátja az egyes informatikai rendszerek működését, ki tudja választani és alkalmazni tudja a megfelelő informatikai eszközöket a feladatai magas szintű színvonalon történő ellátására.

1. **Évközi tanulmányi követelmények, az aláírás megadásának feltételei:**
   1. Szemináriumi foglalkozáson való kötelező részvétel. Nappali tagozaton igazolatlan hiányzás maximum 2 alkalom (4\*45 perc), összes (igazolt és igazolatlan) hiányzás maximum a foglalkozások 50%-a lehet.
   2. Nappali tagozat estén: a szemináriumi foglalkozásokon való részvétel, egy, szorgalmi időszak végi zárthelyi dolgozat megírása és egy információ biztonsági beadandó feladat határidőre történő elkészítése.
   3. Levelező tagozat esetén a szemináriumi foglalkozásokon való részvétel.
   4. A pótlás módja: Távolmaradás pótlása igazolt hiányzás esetén, ha van rá lehetőség, - a tanszékkel előzetesen egyeztetve – a kurzus egy másik csoportjának szemináriumi foglalkozásán való részvétellel lehetséges
2. **Az értékelés módszere:**

Írásbeli számítógépes gyakorlati feladatmegoldás (ZH) + Számítógépes teszt.

1. **Vizsgakövetelmények:** kollokvium, melynek eredményét a ZH és a számítógépes teszt együttesen határozza meg. (Nappali tagozat: ZH 40 % + beadandó 20% + teszt 40%, Levelező tagozat: ZH 50% + teszt 50%)
2. **Irodalomjegyzék:**
   1. **Kötelező irodalom:**

Elektronikus anyagok: NKE e-learning rendszerében <http://moodle.uni-nke.hu/>

* 1. **Ajánlott irodalom:**
* Cser László, Németh Zoltán: Gazdaságinformatikai alapok, Aula Kiadó, Budapest, 2007, ISBN: 9789639698208
* Beekman, Beekman: Tomorrow´s Technology and You, Pearson International Edition, 2009, ISBN: 9780135039061
* Andy Rathbone: Windows 7, Panem Könyvkiadó, 2009, 454 p. ISBN: 9635455195
* Bártfai Barnabás: Word 2013 zsebkönyv, BBS-INFO, 2013, 232 p. ISBN: 9789639425842
* Bártfai Barnabás: Excel 2013 zsebkönyv, BBS-INFO, 2013, 244 p. ISBN: 9789639425835
* Dr. Czenky Márta: Excel gyakorló feladatsorok, ComputerBooks Kiadó, 2010, 140 p. ISBN: 9636183646
  1. **Egyéb információk:**

Budapest, 2014. július 11.

Prof. Dr. Nemeslaki András

tantárgyfelelős